Legal Document

Category: 46

Text:
20. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ  ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ Αριθ. 62263 της 8/8 Νοεμ. 1996 (ΦΕΚ Β΄1016) Τρόπος σύνταξης  του ισολογισμού και δαπανών, καθώς και της έκθεσης των πολιτικών κομμάτων και των συνασπισμών κομμάτων που λαμβάνουν κρατική, τακτική ή εκλογική, χρηματοδότηση. Έχοντας υπόψη: α)τις διατάξεις του άρθρ. 16 του Νόμ. 2429/1996 (ΦΕΚ Α΄155). β)Τις διατάξεις των άρθρ. 5, 8, 11 και 14 του ιδίου νόμου. γ)Τις διατάξεις του άρθρ. 29 Α  του Νόμ. 1558/1985 (ΦΕΚ Α΄170), το οποίο προστέθηκε με το άρθρ 27 του Νόμ. 2081/1992 (ΦΕΚ Α΄154) δ)Ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού, αποφασίζουμε: 1.Ο ισολογισμός εσόδων και δαπανών των πολιτικών κομμάτων και συνασπισμών κομμάτων τα οποία λαμβάνουν κρατική χρηματοδότηση, τακτική ή εκλογική που προβλέπεται στο άρθρ. 16 του Νόμ. 2429/1996 περιλαμβάνει κατά κατηγορίες τα έσοδα και τις δαπάνες και συντάσσεται σύμφωνα με το υπόδειγμα που περιέχεται στο παράρτημα αυτής. 2.Η έκθεση την οποία υποβάλλουν τα πολιτικά κόμματα και οι συνασπισμοί κομμάτων κατά το άρθρ. 16 παρ. 1, περιλαμβάνει κατά κατηγορίες τα έσοδα και τις δαπάνες στα οποία συμπεριλαμβάνονται και τα εκλογικά έσοδα και οι εκλογικές δαπάνες σύμφωνα με τις επόμενες παραγράφους. Στην έκθεση αναφέρονται και τα αντίστοιχα παραστατικά. (Μετά τη σελ. 194,38)  Σελ. 194,39 Τεύχος 1321 Σελ. 47 Πολιτικά Κόμματα 1.Ζ.στ.20 3.Τα έσοδα κατά το άρθρ. 5 παρ. 1 αναγράφονται κατά κατηγορίες. Σε ιδιαίτερες κατηγορίες αναγράφονται η κατά το άρθρ. 1 παρ. 4 του Νόμ. 2429/1996 εκλογική χρηματοδότηση, καθώς και τα ποσά των 300.000 δραχμών που χορηγήθηκαν από ένα πρόσωπο κατά τη διάρκεια του έτους. Επίσης αναφέρεται και το ονοματεπώνυμο του φυσικού ή νομικού προσώπου που τα χορήγησε. 4.Οι δαπάνες κατά το άρθρ. 5 παρ. 2 και 3 εδάφ. α΄ αναγράφονται κατά κατηγορίες σε πίνακα από τον οποίο προκύπτει το είδος και ο σκοπός της δαπάνης. 5.Οι εκλογικές δαπάνες κατά το άρθρ. 5 παρ. 3 αναγράφονται κατά κατηγορίες σε πίνακα από τον οποίο προκύπτει και ο σκοπός της δαπάνης 6.Στις δαπάνες αυτές περιλαμβάνονται πέραν των πραγματικών και εκείνες οι παροχές και διευκολύνσεις των οποίων η αξία αποτιμάται σύμφωνα με την απόφαση 52048/4.9.96 (ΦΕΚ 812/Β/4.9.1996) των Υπουργών Εσωτερικών, Δημόσιας Διοίκησης και Αποκέντρωσης και Οικονομικών. 7.Ειδικότερα η έκθεση καταρτίζεται σύμφωνα με το υπόδειγμα που περιέχεται στο παράρτημα της παρούσας απόφασης. 8.Η παρούσα απόφαση δεν ισχύει για  τον ισολογισμό εσόδων και δαπανών των πολιτικών κομμάτων και των συνασπισμών κομμάτων του έτους 1996, ο οποίος καταρτίζεται σύμφωνα με όσα ορίζονται στο άρθρ. 31 του Νόμ. 2429/1996. (Ακολουθεί παράρτημα)